Lietuvos kariuomenės Logistikos valdyba

Lietuvos kariuomenės Logistikos valdyba – Lietuvos ginkluotųjų pajėgų karinis dalinys. Suformuota 2001 m. gegužės 1 d.

Logistikos valdybos tikslas – efektyviai rengti ir palaikyti logistinius pajėgumus, kurie užtikrintų Krašto apsaugos sistemos institucijų ir jų padalinių logistinį aprūpinimą ir paramą Lietuvoje ir už jos ribų. Logistikos valdyba užtikrina bendrąją logistinę paramą, medicininę paramą ir sveikatinimo veiklą, karinio tranzito ir judėjimo kontrolę, paramą geoerdvine informacija, teikia priimančios šalies paramą, vykdo kitus jai numatytus uždavinius. 

Logistikos valdybą sudaro: vadovybė, Judėjimo kontrolės centras, Dr. Jono Basanavičiaus karo medicinos tarnyba, Karo kartografijos centras, Lietuvos didžiojo kunigaikščio Vytenio bendrosios paramos logistikos batalionas, Įgulų aptarnavimo tarnyba ir Depų tarnyba.

Išnašos

Nuorodos 
 Logistikos valdyba